ประกาศสำนักงานคณะกรรมการปฏิรูปกฎหมายประกาศสำนักงานคณะกรรมการปฏิรูปกฎหมายเรื่องโครงสร้างและการจัดการองค์กรในการดำเนินงานอำนาจหน้าที่ที่สำคัญและวิธีดำเนินงานของหน่วยงานและสถานที่ติดต่อเพื่อขอรับข้อมูลข่าวสารของสำนักงานคณะกรรมการปฏิรูปกฎหมายตามพระราชบัญญัติข้อมูลข่าวสารของราชการพ.ศ. ๒๕๔๐[๑] เพื่อให้เป็นไปตามมาตรา ๗ (๑) (๒) และ (๓)แห่งพระราชบัญญัติข้อมูลข่าวสารของราชการ พ.ศ. ๒๕๔๐ที่กำหนดให้หน่วยงานของรัฐต้องส่งข้อมูลข่าวสารของราชการที่เกี่ยวกับโครงสร้างการจัดองค์กรในการดำเนินงานสรุปอำนาจหน้าที่ที่สำคัญและวิธีการดำเนินงานและสถานที่ติดต่อเพื่อขอรับข้อมูลข่าวสารหรือคำแนะนำในการติดต่อกับหน่วยงานของรัฐลงพิมพ์ในราชกิจจานุเบกษาสำนักงานคณะกรรมการปฏิรูปกฎหมาย จึงออกประกาศไว้ ดังต่อไปนี้ข้อ ๑ คณะกรรมการปฏิรูปกฎหมายเป็นองค์กรที่จัดตั้งขึ้นตามรัฐธรรมนูญแห่งราชอาณาจักรไทยพ.ศ. ๒๕๕๐ มีอำนาจหน้าที่ ดังต่อไปนี้(๑) สำรวจ ศึกษา และวิเคราะห์ทางวิชาการรวมตลอดทั้งวิจัยและสนับสนุนการวิจัย เพื่อประโยชน์ในการวางเป้าหมาย นโยบายและจัดทำแผนโครงการและมาตรการต่าง ๆ ในการดำเนินการตาม (๒)(๒) ปรับปรุงและพัฒนากฎหมายของประเทศรวมทั้งการปรับปรุงกฎหมายให้เป็นไปตามรัฐธรรมนูญ ทั้งนี้โดยให้คำนึงถึงการมีส่วนร่วมของประชาชนด้วย(๓) เสนอแนะต่อคณะรัฐมนตรีเกี่ยวกับแผนการให้มีกฎหมายหรือการแก้ไขเพิ่มเติมกฎหมายโดยพิจารณาภาพรวมของกฎหมายในเรื่องนั้นหรือกลุ่มกฎหมายที่เกี่ยวข้องที่มีความสัมพันธ์กันในเรื่องนั้น(๔) เสนอความเห็นต่อคณะรัฐมนตรีเกี่ยวกับแผนการตรากฎหมายที่จำเป็นต่อการดำเนินการตามนโยบายและแผนการบริหารราชการแผ่นดินเพื่อประกอบการพิจารณา(๕)เสนอความเห็นและข้อสังเกตต่อคณะรัฐมนตรีและรัฐสภาเกี่ยวกับร่างกฎหมายฉบับหนึ่งฉบับใดที่เสนอโดยสมาชิกสภาผู้แทนราษฎรศาล องค์กรอิสระตามรัฐธรรมนูญ หรือประชาชนผู้มีสิทธิเลือกตั้งตามที่เห็นสมควร ทั้งนี้อาจจัดให้มีการรับฟังความคิดเห็นของหน่วยงานและประชาชนที่เกี่ยวข้องเพื่อประกอบการพิจารณาด้วย(๖)ให้คำปรึกษาและสนับสนุนการดำเนินการในการร่างกฎหมายของประชาชนผู้มีสิทธิเลือกตั้งตามหลักเกณฑ์และวิธีการที่คณะกรรมการประกาศกำหนด(๗) ออกระเบียบหรือประกาศเกี่ยวกับการบริหารงานทั่วไปการบริหารงานบุคคล การงบประมาณ การเงินและทรัพย์สินการรักษาการแทนและปฏิบัติการแทน การกำหนดอัตราเงินเดือนและค่าตอบแทนสวัสดิการหรือการสงเคราะห์อื่นแก่พนักงานและลูกจ้างของสำนักงานและการดำเนินการอื่นของสำนักงาน(๘) จัดทำรายงานผลการปฏิบัติหน้าที่ประจำปีเสนอต่อคณะรัฐมนตรีรัฐสภาและเผยแพร่ต่อสาธารณชนโดยให้คำนึงถึงประสิทธิภาพในการเข้าถึงข้อมูลดังกล่าว(๙)ปฏิบัติการอื่นตามที่กำหนดไว้ในพระราชบัญญัตินี้หรือกฎหมายอื่นตามที่คณะรัฐมนตรีมอบหมายโดยมีหลักในการดำเนินการ ดังต่อไปนี้การปฏิรูปกฎหมาย หมายถึง การดำเนินการใด ๆเพื่อปรับปรุงและพัฒนากฎหมายให้เกิดความเหมาะสมและเกิดประโยชน์สูงสุดต่อประเทศชาติและประชาชนรวมทั้งการปรับปรุงกฎหมายให้เป็นไปตามรัฐธรรมนูญไม่ว่าจะเป็นในด้านการปฏิบัติตามกฎหมาย การบังคับใช้กฎหมาย การวินิจฉัยกฎหมายการร่างกฎหมาย หรือการปรับปรุงและพัฒนากฎหมายทั้งระบบโดยให้คำนึงถึงหลักในการดำเนินการ ดังนี้(๑) หลักการปกครองระบอบประชาธิปไตยอันมีพระมหากษัตริย์ทรงเป็นประมุข(๒) หลักความเป็นอิสระ(๓) หลักนิติธรรมและหลักธรรมาภิบาล(๔) หลักการดำเนินการบนพื้นฐานขององค์ความรู้ที่ได้จากการศึกษาและการวิจัย(๕) หลักการมีส่วนร่วมของทุกภาคส่วน(๖)หลักความคุ้มครองและส่งเสริมสิทธิและเสรีภาพขั้นพื้นฐานของประชาชน(๗)หลักความสอดคล้องและทันต่อสถานการณ์รวมทั้งความเปลี่ยนแปลงของประเทศและอารยประเทศข้อ ๒ สำนักงานคณะกรรมการปฏิรูปกฎหมายเป็นหน่วยงานของรัฐมีฐานะเป็นนิติบุคคลและอยู่ภายใต้การกำกับดูแลของประธานกรรมการโดยให้มีเลขาธิการคณะกรรมการปฏิรูปกฎหมายมีหน้าที่รับผิดชอบการปฏิบัติหน้าที่ของสำนักงานขึ้นตรงต่อประธานกรรมการและเป็นผู้บังคับบัญชาพนักงานและลูกจ้าง โดยสำนักงานมีอำนาจหน้าที่ ดังต่อไปนี้(๑) รับผิดชอบเกี่ยวกับกิจการทั่วไปและงานธุรการของคณะกรรมการ(๒) ศึกษา วิจัยและวิเคราะห์ข้อมูลเกี่ยวกับกฎหมายและระบบกฎหมายรวมทั้งข้อมูลอื่น เพื่อประโยชน์แก่การปฏิบัติหน้าที่ของคณะกรรมการ(๓) จัดทำข้อเสนอหรือความเห็นเกี่ยวกับการปฏิรูปกฎหมายต่อคณะกรรมการเพื่อพิจารณา(๔) ติดตามและประเมินผลการดำเนินการตามเป้าหมาย นโยบายและแผนโครงการและมาตรการตามมาตรา ๑๙ (๑) ของพระราชบัญญัติคณะกรรมการปฏิรูปกฎหมายพ.ศ. ๒๕๕๓ แล้วรายงานผลต่อคณะกรรมการ รวมทั้งให้ความเห็นเกี่ยวกับการเร่งรัดปรับปรุงหรือเลิกล้มแผนโครงการหรือมาตรการเมื่อเห็นสมควร(๕)ติดตามและประเมินผลการดำเนินการตามความเห็นหรือข้อเสนอแนะหรือคำปรึกษาของคณะกรรมการตามมาตรา๑๙ (๓) (๔) (๕) และ (๖) ของพระราชบัญญัติคณะกรรมการปฏิรูปกฎหมาย พ.ศ. ๒๕๕๓แล้วรายงานผลต่อคณะกรรมการ(๖) ฝึกอบรมและพัฒนาพนักงานและลูกจ้างของสำนักงานในด้านการปฏิรูปกฎหมายรวมทั้งเผยแพร่ความรู้ความเข้าใจในด้านการปฏิรูปกฎหมายแก่บุคคลทั่วไป(๗) ปฏิบัติการอื่นตามที่คณะกรรมการมอบหมายให้สำนักงานรายงานผลการดำเนินการตาม (๔) และ (๕)ให้คณะกรรมการทราบอย่างน้อยปีละสองครั้งข้อ ๓ สำนักงานคณะกรรมการปฏิรูปกฎหมายมีโครงสร้างการแบ่งส่วนงานภายในและการจัดการองค์กรในการดำเนินการ ดังต่อไปนี้(๑) สำนักเลขาธิการ(๒) สำนักอำนวยการ(๓) สำนักสนับสนุนการวิจัย(๔) สำนักบริหารการประชุมและข้อมูล(๕) สำนักส่งเสริมการมีส่วนร่วมและพัฒนาเครือข่าย(๖) กลุ่มงานกฎหมาย(๗) ผู้ตรวจสอบภายใน๓.๑ สำนักเลขาธิการ ให้มีหน้าที่รับผิดชอบ ดังนี้(๑) ทำหน้าที่หน่วยเลขานุการของเลขาธิการ(๒)ติดตามความก้าวหน้าของงานและร่วมบริหารจัดการแก้ปัญหาในการปฏิบัติงานของสำนักงาน(๓) ศึกษา เตรียมการและวางแนวทางการติดต่อสื่อสารกับส่วนราชการที่เป็นเลขานุการของคณะรัฐมนตรีและรัฐสภาที่มีประสิทธิภาพและรวดเร็ว(๔) บริหารจัดการเพื่อสนองต่อการที่คณะกรรมการจะเสนอความเห็นเสนอแนะเสนอข้อสังเกตและรายงานผลการปฏิบัติหน้าที่ประจำปีตามที่กฎหมายกำหนดต่อรัฐบาลและรัฐสภาได้โดยสมบูรณ์(๕) ประสานงานกับผู้ที่เกี่ยวข้องโดยใกล้ชิดทั้งในส่วนที่เกี่ยวข้องกับรัฐบาลและรัฐสภา เพื่อให้เกิดสัมพันธภาพที่ดีและราบรื่นส่งผลต่อความสำเร็จในการปฏิรูปกฎหมายโดยรวม(๖)บริหารจัดการเกี่ยวกับบุคลากรที่ปฏิบัติหน้าที่สนับสนุนกรรมการและผู้บริหารสำนักงาน(๗) รับผิดชอบในงานที่เกี่ยวข้องกับกิจการต่างประเทศและการประสานความร่วมมือ(๘) รับผิดชอบงานสื่อสารองค์กร(๙) ปฏิบัติงานอื่น ๆ ตามที่ได้รับมอบหมาย๓.๒ สำนักอำนวยการ ให้มีหน้าที่รับผิดชอบ ดังนี้(๑) ควบคุมดูแลงานสารบรรณและงานธุรการทั่วไปของสำนักงาน(๒) สรรหา บรรจุแต่งตั้ง งานวินัย งานทะเบียนประวัติตลอดจนการควบคุมตรวจสอบการปฏิบัติงานของพนักงานและลูกจ้าง(๓) ปฏิบัติงานเกี่ยวกับการบริหารและพัฒนาบุคคลของสำนักงานตลอดจนดำเนินการพัฒนาบุคลากรของสำนักงานให้มีความพร้อมในการปฏิบัติงาน(๔) จัดทำ นิติกรรมสัญญา กฎ ระเบียบ และข้อบังคับ ตลอดจนดำเนินการด้านวินัยและสวัสดิการของพนักงาน(๕) ควบคุมดูแลงานการเงิน บัญชีการคลังและการเบิกจ่ายงบประมาณของสำนักงาน(๖) ควบคุมดูแลงานการพัสดุและครุภัณฑ์ของสำนักงาน(๗) จัดทำแผนงาน โครงการ แผนปฏิบัติงาน การจัดทำคำของบประมาณรายจ่ายรวมทั้งการประสานงานด้านแผน การติดตามประเมินผลและจัดทำรายงานผลการปฏิบัติงานของสำนักงาน(๘)ควบคุมดูแลและบริหารจัดการงานระบบงานเทคโนโลยีสารสนเทศของสำนักงาน(๙) ควบคุมดูแลงานอาคารสถานที่และยานพาหนะ งานพิธีการงานรักษาความปลอดภัย(๑๐) ปฏิบัติงานอื่น ๆ ตามที่ได้รับมอบหมาย๓.๓ สำนักสนับสนุนการวิจัย ให้มีหน้าที่รับผิดชอบ ดังนี้(๑) สำรวจ ศึกษา วิเคราะห์ข้อมูลและติดตามค้นคว้าองค์ความรู้ในด้านต่าง ๆ ที่เกี่ยวข้องกับการปรับปรุงและพัฒนากฎหมายเพื่อจัดระบบองค์ความรู้ด้านปฏิรูปกฎหมายให้ทันสมัย(๒) สนับสนุนการวิจัยเกี่ยวกับการปรับปรุงและพัฒนากฎหมายเพื่อใช้ประโยชน์ในการปฏิรูปกฎหมาย(๓)จัดให้มีห้องสมุดเพื่อให้เป็นศูนย์รวมองค์ความรู้เพื่อใช้ประโยชน์ในการปฏิรูปกฎหมาย(๔)เผยแพร่ผลงานวิจัยและบทความที่เกี่ยวข้องกับผลงานวิจัยให้เป็นที่แพร่หลายเพื่อประโยชน์ในการปฏิรูปกฎหมาย(๕) ประสานเชื่อมโยงกับองค์กร สถาบันทางวิชาการในการแลกเปลี่ยนและร่วมมือกันด้านการวิจัยในเรื่องการปฏิรูปกฎหมายที่ต้องการดำเนินการ(๖)รวบรวมข้อมูลเกี่ยวกับสถาบันและผู้ทรงคุณวุฒิทางด้านกฎหมายทุกประเภทเพื่อเป็นคลังสมองและแหล่งวิทยากรในการปรับปรุงและพัฒนากฎหมาย(๗) ปฏิบัติงานอื่น ๆ ตามที่ได้รับมอบหมาย๓.๔ สำนักบริหารการประชุมและข้อมูล ให้มีหน้าที่รับผิดชอบ ดังนี้(๑) อำนวยการงานด้านฝ่ายเลขานุการของคณะกรรมการคณะกรรมการเฉพาะเรื่องและคณะอนุกรรมการที่คณะกรรมการแต่งตั้ง(๒)จัดการประชุมและดำเนินงานที่เกี่ยวข้องกับการประชุมทั้งหมดของคณะกรรมการคณะกรรมการเฉพาะเรื่องและคณะอนุกรรมการที่คณะกรรมการแต่งตั้ง(๓) จัดกิจกรรมที่เกี่ยวข้องกับการประชุม การจัดสัมมนาและกิจกรรมอื่น ๆ ของคณะกรรมการคณะกรรมการเฉพาะเรื่องและคณะอนุกรรมการที่คณะกรรมการแต่งตั้ง รวมทั้งกิจกรรมที่คณะกรรมการดำเนินการร่วมกับองค์กรภาครัฐภาคเอกชน องค์กรทางสังคม ประชาชนและองค์กรระหว่างประเทศ(๔)จัดระบบข้อมูลเกี่ยวกับการปฏิบัติงานของคณะกรรมการและสำนักงานเพื่อใช้ประโยชน์ในการดำเนินงานของส่วนงานภายในของสำนักงาน(๕) ประสานงานกับส่วนงานภายในส่วนราชการหรือหน่วยงานอื่นในการรวบรวมข้อมูล สถิติตัวเลขและจัดทำระบบข้อมูลที่เกี่ยวข้องเพื่อใช้ในการปฏิบัติงานหรือเผยแพร่(๖) ปฏิบัติงานอื่น ๆ ตามที่ได้รับมอบหมาย๓.๕ สำนักส่งเสริมการมีส่วนร่วมและพัฒนาเครือข่ายให้มีหน้าที่รับผิดชอบ ดังนี้(๑) ให้คำปรึกษาสนับสนุนการดำเนินการในการร่างกฎหมายแก่ประชาชนผู้มีสิทธิเลือกตั้งตามที่คณะกรรมการกำหนด(๒)ดำเนินกิจกรรมเพื่อรับฟังความคิดเห็นสาธารณะตามสถานการณ์ในเวทีต่าง ๆ(๓) เสริมสร้างความรู้ความเข้าใจของประชาชนเกี่ยวกับการมีส่วนร่วมปฏิรูปกฎหมายอย่างต่อเนื่อง โดยใช้สื่อและกิจกรรมในรูปแบบต่างๆ(๔) ร่วมมือกับทุกภาคส่วนในการเข้าถึงประชาชนและสร้างความเข้าใจที่ดีเกี่ยวกับบทบาทของคณะกรรมการ(๕) ส่งเสริม สนับสนุนและพัฒนาความร่วมมือโดยทำเป็นเครือข่ายในรูปแบบต่าง ๆ ทั้งในและต่างประเทศในด้านการปฏิรูปกฎหมายการเชื่อมโยงทุกภาคส่วนอย่างมีปฏิสัมพันธ์โดยรวดเร็วและทั่วถึงตลอดจนมีความพร้อมในการใช้เทคโนโลยีที่ทันสมัย(๖) ปฏิบัติงานอื่น ๆ ตามที่ได้รับมอบหมาย๓.๖ กลุ่มงานกฎหมาย ให้มีหน้าที่รับผิดชอบ ดังนี้(๑) ศึกษา ติดตาม วิเคราะห์ประเมินสภาพปัญหาและวิจัยเกี่ยวกับกฎหมายในด้านต่าง ๆ เพื่อแก้ไข ปรับปรุงเพิ่มเติม พัฒนา และดำเนินการเกี่ยวกับการปฏิรูปกฎหมาย(๒) ศึกษาพิจารณาเกี่ยวกับร่างกฎหมายที่เสนอโดยคณะรัฐมนตรีสมาชิกสภาผู้แทนราษฎร ศาล องค์กรอิสระตามรัฐธรรมนูญหรือประชาชนผู้มีสิทธิเลือกตั้ง เพื่อนำเสนอต่อคณะกรรมการในการทำความเห็นและข้อสังเกตเสนอต่อคณะรัฐมนตรีและรัฐสภา(๓) ประมวลสังเคราะห์และจัดประชุมระดมความคิดเห็นเพื่อนำไปสู่การร่างกฎหมายที่จะเสนอคณะกรรมการ(๔)ประสานและร่วมมือกับทุกฝ่ายที่เกี่ยวข้องกับกระบวนการพัฒนากฎหมายทุก ๆ ขั้นตอน(๕) ดำเนินการในรูปแบบคณะทำงานหรือภารกิจพิเศษ เพื่อปรับปรุงพัฒนากฎหมายโดยเชื่อมโยงกับคณะกรรมการหรือที่ปรึกษาในรูปแบบอื่น ๆ ที่จัดตั้งขึ้น(๖) ปฏิบัติงานอื่น ๆ ตามที่ได้รับมอบหมายทั้งนี้กลุ่มงานกฎหมายอาจแบ่งเป็นหลายกลุ่มงานตามความเหมาะสมและความจำเป็นชื่อเรียกและจำนวนกลุ่มงาน จำนวนพนักงานและลูกจ้างในกลุ่มงานและงานกฎหมายที่กลุ่มงานรับผิดชอบให้เป็นไปตามที่เลขาธิการกำหนด๓.๗ ผู้ตรวจสอบภายใน ให้มีหน้าที่รับผิดชอบ ดังนี้(๑) ปฏิบัติงานในสำนักงานทำหน้าที่เป็นผู้ตรวจสอบภายในเกี่ยวกับการเงินการบัญชีและการพัสดุของสำนักงาน(๒) รายงานผลการตรวจสอบเกี่ยวกับการเงิน การบัญชีและการพัสดุของสำนักงานให้คณะกรรมการทราบอย่างน้อยปีละครั้ง(๓) รับผิดชอบการปฏิบัติหน้าที่ขึ้นตรงต่อคณะกรรมการ(๔) ปฏิบัติงานอื่น ๆ ตามที่คณะกรรมการมอบหมายข้อ ๔ การปฏิบัติงานของสำนักงานและการมอบหมายงานให้แก่หน่วยงานภายในสำนักงาน๔.๑ ในการปฏิบัติงานของสำนักงานให้มีรองเลขาธิการหนึ่งคนทำหน้าที่เป็นรองหัวหน้าสำนักงานมีหน้าที่ช่วยปฏิบัติงานตามที่เลขาธิการมอบหมายเลขาธิการอาจกำหนดให้มีผู้ช่วยเลขาธิการประจำสาขากฎหมายได้ไม่เกินสามคนเพื่อช่วยปฏิบัติงานที่เกี่ยวข้องกับกลุ่มงานกฎหมายก็ได้ทั้งนี้ ผู้ช่วยเลขาธิการประจำสาขาจะรับผิดชอบงานกฎหมายสาขาใดให้เป็นไปตามที่เลขาธิการกำหนด๔.๒ การมอบหมายงานให้แก่หน่วยงานภายในสำนักงานเลขาธิการอาจกำหนดให้สำนักใดสำนักหนึ่งปฏิบัติงานที่อยู่ในความรับผิดชอบของสำนักอื่นจนกว่าจะมีคำสั่งเปลี่ยนแปลงเป็นอย่างอื่นก็ได้ข้อ ๕ สถานที่ติดต่อเพื่อขอรับข้อมูลข่าวสารหรือคำแนะนำในการติดต่อกับสำนักงานคณะกรรมการปฏิรูปกฎหมายได้แก่สำนักงานคณะกรรมการปฏิรูปกฎหมาย อาคารซอฟต์แวร์ ปาร์ค ชั้น ๑๕/๑๖/๑๙ตำบลคลองเกลือ อำเภอปากเกร็ด จังหวัดนนทบุรี ๑๑๑๒๐ โทรศัพท์ ๐ ๒๕๐๒ ๖๐๐๐ ต่อ ๘๒๘๒โทรสาร ๐ ๒๕๐๒ ๖๐๐๐ ต่อ ๘๒๗๔ เว็บไซต์ ไปรษณีย์อิเล็กทรอนิกส์ ประกาศณ วันที่ ๗ มิถุนายน พ.ศ. ๒๕๕๕พสิษฐ์อัศววัฒนาพรเลขาธิการคณะกรรมการปฏิรูปกฎหมายปริยานุช/ผู้จัดทำ๑๗ กรกฎาคม๒๕๕๕ชาญ/ผู้ตรวจ๒๔ กรกฎาคม๒๕๕๕[๑] ราชกิจจานุเบกษาเล่ม ๑๒๙/ตอนพิเศษ ๑๐๙ ง/หน้า ๑๔/๑๐ กรกฎาคม ๒๕๕๕